CELEX: E2006P0001
Language: el
Date: 2006-03-13 00:00:00
Title: Προσφυγή που ασκήθηκε στις  13 Μαρτίου 2006  από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-1/06)

18.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/14
            
         Προσφυγή που ασκήθηκε στις 13 Μαρτίου 2006 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-1/06)
   (2006/C 117/05)
   Στις 13 Μαρτίου 2006, ασκήθηκε προσφυγή κατά του Βασιλείου της Νορβηγίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Niels Fenger και Per Andreas Bjørgan, ενεργούντες ως αντιπρόσωποι της Εποπτεύουσας Αρχής της ΕΖΕΣ, 35, Rue Belliard, B-1040 Βρυξέλλες.
   Ο προσφεύγων ισχυρίζεται ότι το Δικαστήριο πρέπει:
   
               1.
            
            
               
                  Να αποφανθεί ότι το Βασίλειο της Νορβηγίας, δεδομένου ότι τροποποίησε την νορβηγική νομοθεσία τυχερών παιχνιδιών και λαχνών με τη νομοθετική πράξη
                  
                     «Lov av 29. august 2003 om endringer i pengespill- og lotterilovgivningen»
                  , η οποία εισάγει μονοπώλιο όσον αφορά τη λειτουργία των συσκευών τυχερών παιχνιδιών, έχει παραβεί τα άρθρα 31 και 36 της συμφωνίας ΕΟΧ.
               
               και
            
         
               2.
            
            
               
                  Να διατάξει το Βασίλειο της Νορβηγίας να καταβάλει τα δικαστικά έξοδα
               
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η υπόθεση αφορά το μονοπώλιο της λειτουργίας των μηχανών τυχερών παιχνιδιών στη Νορβηγία.
            
         
               —
            
            
               Τα τμήματα 298 και 299 του νορβηγικού ποινικού κώδικα απαγορεύουν τα τυχερά παιχνίδια, εκτός εάν αυτά επιτρέπονται δυνάμει ειδικής νομοθεσίας.
            
         
               —
            
            
               Η Νομοθετική Πράξη της 28ης Αυγούστου 1992 αριθ. 103 (η Νομοθετική Πράξη σχετικά με τα τυχερά παιχνίδια) είχε πραγματοποιήσει συντονισμό διαφόρων δραστηριοτήτων τυχερών παιχνιδιών που επιτρέπονταν προηγουμένως (λόττο, στοιχήματα ιπποδρομιών και ποδοσφαίρου) για τις οποίες αποκλειστικός υπεύθυνος ήταν η Norsk Tipping AS, εταιρία της οποίας αποκλειστικός ιδιοκτήτης ήταν η νορβηγική κυβέρνηση.
            
         
               —
            
            
               Η Νομοθετική Πράξη της 24ης Φεβρουαρίου 1995 αριθ. 11 (η Νομοθετική Πράξη σχετικά με τους λαχνούς) είχε ορίσει ότι οι μηχανές τυχερών παιχνιδιών συνιστούν λαχειοφόρο δραστηριότητα η οποία μπορεί να ασκείται μόνο εφόσον αποσκοπεί στην παροχή πόρων για φιλανθρωπικούς σκοπούς. Σ'αυτή τη νομοθετική πράξη προσδιορίζεται ποιος μπορεί να ασκεί δραστηριότητες μέσω μηχανών τυχερών παιχνιδιών, συμπεριλαμβανομένων των επιχειρηματιών του ιδιωτικού τομέα.
            
         
               —
            
            
               Για να καταπολεμήσει τη διαρκή επιδείνωση του προβλήματος της εξάρτησης από τυχερά παιχνίδια, το Storting (το νορβηγικό κοινοβούλιο), με τη νομοθετική πράξη της 29ης Αυγούστου 2003 αριθ. 90, μετέφερε τη δικαιοδοσία των λαχειοφόρων δραστηριοτήτων μέσω μηχανών τυχερών παιχνιδιών, από τη νομοθετική πράξη σχετικά με τις λαχειοφόρες δραστηριότητες (η οποία επιτρέπει την άσκησή τους από επιχειρηματίες του ιδιωτικού τομέα) στη νομοθετική πράξη σχετικά με τα τυχερά παιχνίδια (η οποία χορηγεί στη Norsk Tipping AS τα αποκλειστικά δικαιώματα άσκησης αυτών των δραστηριοτήτων).
            
         
               —
            
            
               Αυτές οι τροποποιήσεις της νορβηγικής νομοθεσίας συνεπάγονται ότι απομακρύνονται από την αγορά οι υφιστάμενοι επιχειρηματίες και ότι, εφεξής, η παροχή υπηρεσιών που έχει σχέση με μηχανές τυχερών παιχνιδιών μπορεί να πραγματοποιείται μόνο στο πλαίσιο του κρατικού μονοπωλίου (Norsk Tipping AS).
            
         
               —
            
            
               Το άρθρο 31 ΕΟΧ απαγορεύει κάθε περιορισμό στην ελευθερία εγκατάστασης των υπηκόων ενός κράτους μέλους της ΕΚ ή της ΕΖΕΣ στο έδαφος οιουδήποτε άλλου από τα κράτη αυτά. Αυτή εκτείνεται επίσης στους περιορισμούς για την ίδρυση πρακτορείων, υποκαταστημάτων ή θυγατρικών εταιρειών από τους υπηκόους ενός κράτους μέλους της ΕΚ ή κράτους της ΕΖΕΣ που είναι εγκατεστημένοι στο έδαφος οιουδήποτε από τα κράτη αυτά.
            
         
               —
            
            
               Το άρθρο 36 ΕΟΧ απαγορεύει κάθε περιορισμό στην ελεύθερη παροχή υπηρεσιών στο έδαφος των συμβαλλομένων μερών, όσον αφορά τους υπηκόους των κρατών μελών της ΕΚ και των κρατών της ΕΖΕΣ, που είναι εγκατεστημένοι σε κράτος μέλος της ΕΚ ή κράτος της ΕΖΕΣ, άλλο από εκείνο του αποδέκτη της παροχής.